**Ars gratia artis**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ars gratia artis

...

Dacă versul meu vă pare că este bun și de soi ,

Lăsați lauda departe, că eu nu scriu pentru voi,

Iar toată această caznă de-a scrie în versuri bine,

E modu-n care văd eu lumea și e numai pentru mine!

...

Dar mai sunt și din aceia ce mă respectă prin ce fac,

Scriu pentru ei din când în când, să le fie lor pe plac.

De fapt mă plec în fața lor și-s plin de recunoștință,

Doar prin ei dându-mi eu seama că mai sunt de trebuință!

...

Nu vreau diplome și premii, nici aplauze-n vreo sală,

Eu scriu versul pentru mine nu pentru blazon sau fală,

Însă vreau să-mi duc menirea de-a scrie-n versuri ce gândesc,

Departe de sclipiciul lumii și orice titlu pământesc !

...

Deși mă exprim în versuri, eu poet n-am cum să fiu,

Iar în limba mea română, Doamne, câți poeți eu știu!

Însă astăzi nu mai sunt, pentru că-s plecați departe,

Dar prin versul lor sublim ei sunt dincolo de moarte!

...

Dacă scriu, încerc ca versul să vorbească de la sine,

În speranța că-a mea caznă va rămâne după mine

Și dacă versul meu vă pare că este bun și de soi,

Lăsați lauda departe, că eu nu scriu pentru voi!